דרך הים
מספינה בלב ליל, ברדוף הרודף ; היא הימה קפצה מסונוורת ; ויקבל אותה ים לניסיון עזי לב ; ויקשור על רגליה שרשרת. ; היא קרעה השרשרת, והלאה אל החוף ; היא חתרה סוררת ואויבת. ; וישבח אותה הים וילאט לה כי טוב ; ועלי צווראה קשר אבן. ; היא קרעה את האבן מעל צווארה ; והמשיכה, מוכה וסחרחרת ; אז חייך לה הים כליריב בזירה ; והפך את גופה לעופרת. ; היא קרעה העופרת והלאה בליל ; והשחר האיר ויראנה ; אז הראה לה הים מרחוק חוף ותל ; וייטול כוחותיה ממנה ; ותקרא באין כוח: תן גשר לי ים ; בנה לי גשר כי אין לי מושיע ; אז הטיח בה ים, וימרוט בה עד דם ; וירום על צוקיו ויריע. ; ויכה בה והיא מבקיעה בסערה ; ובצנחה על החוף ככנף נשר ; הוא קרא לה הגשר בנוי נערה ; את הלילה בנית את הגשר.; 